# Europos Sąjungos C 279A/2021

| | ISSN 1977-0960 |
| --- | --- |
| Europos Sąjungos
  oficialusis leidinys | C 279A |
| | |
| Leidimas lietuvių kalba | Informacija ir pranešimai | 64 metai2021m. liepos 13d. |

ISSN 1977-0960

Europos Sąjungos

oficialusis leidinys

C 279A

Leidimas lietuvių kalba

Informacija ir pranešimai

64 metai2021m. liepos 13d.

---

| Turinys | Puslapis |
| --- | --- |
| | V   Nuomonės |
| | ADMINISTRACINĖS PROCEDŪROS |
| | Europos Komisija |
| 2021/C 279 A/01 | Kvietimas teikti paraiškas dalyvauti procesinių garantijų, kurios taikomos per Europos kovos su sukčiavimu tarnybos (OLAF) atliekamus tyrimus, kontrolieriaus atrankoje. COM/2021/20062 | 1 |

Turinys

Puslapis

V   Nuomonės

ADMINISTRACINĖS PROCEDŪROS

Europos Komisija

2021/C 279 A/01

Kvietimas teikti paraiškas dalyvauti procesinių garantijų, kurios taikomos per Europos kovos su sukčiavimu tarnybos (OLAF) atliekamus tyrimus, kontrolieriaus atrankoje. COM/2021/20062

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos Komisija

| 2021 7 13 | LT | Europos Sąjungos oficialusis leidinys | CA 279/1 |
| --- | --- | --- | --- |

2021 7 13

LT

Europos Sąjungos oficialusis leidinys

CA 279/1

---

Kvietimas teikti paraiškas dalyvauti procesinių garantijų, kurios taikomos per Europos kovos su sukčiavimu tarnybos (OLAF) atliekamus tyrimus, kontrolieriaus atrankoje

COM/2021/20062

(2021/C 279 A/01)

Šio kvietimo teikti paraiškas tikslas – sudaryti sąlygas paskirti procesinių garantijų, kurios taikomos per Europos kovos su sukčiavimu tarnybos (OLAF) atliekamus tyrimus, kontrolierių (toliau – kontrolierius). Kontrolierius bus įdarbintas specialiuoju patarėju pagal Kitų Europos Sąjungos tarnautojų įdarbinimo sąlygų 5 straipsnį.

1.   PROCESINIŲ GARANTIJŲ KONTROLIERIUS

Procesinių garantijų kontrolieriaus pareigybė yra nauja – ji nustatyta Europos Parlamento ir Tarybos reglamento (ES, Euratomas) 2020/2223 (1) 9a straipsniu, siekiant užtikrinti, kad per OLAF atliekamus tyrimus būtų apsaugomos procesinės garantijos ir pagrindinės teisės ir kad jų būtų laikomasi.

Susijęs asmenys gali pateikti skundą kontrolieriui dėl to, kaip OLAF laikosi procesinių garantijų, taip pat dėl OLAF vykdomiems tyrimams taikytinų taisyklių pažeidimo, visų pirma dėl procesinių reikalavimų ir pagrindinių teisių pažeidimų. Kontrolierius atsakingas už rekomendacijų dėl tokių skundų sprendimo teikimą ir, kai būtina, siūlo skunde iškeltų klausimų sprendimus.

Kontrolierius Europos Parlamentui, Tarybai, Komisijai, OLAF Priežiūros komitetui ir OLAF kasmet teikia ataskaitas apie savo funkcijų vykdymą. Jis nenurodo atskirų tiriamų bylų ir užtikrina tyrimų konfidencialumą net ir po jų užbaigimo. Kontrolierius praneša Priežiūros komitetui apie visus sisteminius klausimus, kylančius dėl jo rekomendacijų.

Kontrolierius savo funkcijas turėtų vykdyti visiškai nepriklausomai, be kita ko, nepriklausomai nuo OLAF Priežiūros komiteto (2) ir OLAF, ir eidamas pareigas nesiekia gauti jokių nurodymų ir jais nesivadovauja.

Kontrolieriaus pareigybė administraciniu požiūriu priskiriama Priežiūros komitetui, t. y. jo sekretoriatui. Priežiūros komiteto sekretoriatas teikia kontrolieriui visą būtiną administracinę ir teisinę pagalbą.

Kontrolierius bus skiriamas neatnaujinamai penkerių metų kadencijai. Pasibaigus tai kadencijai kontrolierius toliau eis pareigas, kol bus pakeistas.

Numatoma, kad savo užduotims atlikti kontrolierius per mėnesį turės skirti nuo 5 iki 8 dienų.

2.   TINKAMUMO KRITERIJAI

Pareiškėjai turi:

| — | turėti vienos iš Europos Sąjungos valstybių narių pilietybę ir teisę naudotis visomis piliečio teisėmis; |
| --- | --- |

—

turėti vienos iš Europos Sąjungos valstybių narių pilietybę ir teisę naudotis visomis piliečio teisėmis;

| — | turėti teisinį išsilavinimą, atitinkantį diplomu patvirtintą užbaigtą universitetinį išsilavinimą; |
| --- | --- |

—

turėti teisinį išsilavinimą, atitinkantį diplomu patvirtintą užbaigtą universitetinį išsilavinimą;

| — | turėti bent 10 metų profesinę patirtį, įgytą gavus pirmiau minėtą kvalifikaciją, einant panašias kaip pirmiau apibūdintas kontrolieriaus pareigas; |
| --- | --- |

—

turėti bent 10 metų profesinę patirtį, įgytą gavus pirmiau minėtą kvalifikaciją, einant panašias kaip pirmiau apibūdintas kontrolieriaus pareigas;

| — | pradėdami eiti šias pareigas neužimti jokių nacionalinio ar Europos lygmens politinių pareigų; |
| --- | --- |

—

pradėdami eiti šias pareigas neužimti jokių nacionalinio ar Europos lygmens politinių pareigų;

| — | pradėdami eiti šias pareigas nebūti ES institucijos, įstaigos ar agentūros darbuotojais; |
| --- | --- |

—

pradėdami eiti šias pareigas nebūti ES institucijos, įstaigos ar agentūros darbuotojais;

| — | pradėdami eiti šias pareigas nebūti nacionalinių kovos su sukčiavimu koordinavimo tarnybų darbuotojais, kaip nustatyta Europos Parlamento ir Tarybos reglamento (ES, Euratomas) Nr. 883/2013 (3) 3 straipsnio 4 dalyje; |
| --- | --- |

—

pradėdami eiti šias pareigas nebūti nacionalinių kovos su sukčiavimu koordinavimo tarnybų darbuotojais, kaip nustatyta Europos Parlamento ir Tarybos reglamento (ES, Euratomas) Nr. 883/2013 (3) 3 straipsnio 4 dalyje;

| — | pradėdami eiti šias pareigas būti visiškai nepriklausomi nuo nacionalinių įstaigų ar institucijų; |
| --- | --- |

—

pradėdami eiti šias pareigas būti visiškai nepriklausomi nuo nacionalinių įstaigų ar institucijų;

| — | gebėti užtikrinti nepriklausomumą ir interesų konfliktų, susijusių su bet kokia kita profesine veikla, kuri galėtų būti vykdoma einant kontrolieriaus pareigas, nebuvimą; |
| --- | --- |

—

gebėti užtikrinti nepriklausomumą ir interesų konfliktų, susijusių su bet kokia kita profesine veikla, kuri galėtų būti vykdoma einant kontrolieriaus pareigas, nebuvimą;

| — | labai gerai mokėti dvi Europos Sąjungos institucijų oficialiąsias kalbas, būtinas pareigoms vykdyti (kandidatai taip pat turėtų nurodyti kitų oficialiųjų kalbų žinių lygį). |
| --- | --- |

—

labai gerai mokėti dvi Europos Sąjungos institucijų oficialiąsias kalbas, būtinas pareigoms vykdyti (kandidatai taip pat turėtų nurodyti kitų oficialiųjų kalbų žinių lygį).

3.   ATRANKOS KRITERIJAI

Laureatas atrenkamas atsižvelgiant į asmenines ir profesines savybes, taip pat į patvirtintą didelę patirtį.

3.1.   Profesiniai kriterijai

| — | Nustatytos ir įrodytos atitinkamos žinios ir profesinė patirtis, įgytos bent per 10 metų, įskaitant aukšto lygio teisinę ar teisminę praktiką procesinių garantijų, be kita ko, susijusių su teisių gynimo priemonėmis ir (arba) skundų nagrinėjimo procedūromis, srityje: |
| --- | --- |

—

Nustatytos ir įrodytos atitinkamos žinios ir profesinė patirtis, įgytos bent per 10 metų, įskaitant aukšto lygio teisinę ar teisminę praktiką procesinių garantijų, be kita ko, susijusių su teisių gynimo priemonėmis ir (arba) skundų nagrinėjimo procedūromis, srityje:

| — | labai geras ES teisės, visų pirma ES administracinės teisės, pagrindinių teisių ir procesinių garantijų arba kitų su OLAF veikla susijusių teisės sričių, išmanymas; |
| --- | --- |

—

labai geras ES teisės, visų pirma ES administracinės teisės, pagrindinių teisių ir procesinių garantijų arba kitų su OLAF veikla susijusių teisės sričių, išmanymas;

| — | su OLAF veikla susijusių klausimų, be kita ko, interesų konfliktų ir korupcijos, tyrimo ir (arba) nagrinėjimo išmanymas ir (arba) vadovavimo šiose srityse patirtis; |
| --- | --- |

—

su OLAF veikla susijusių klausimų, be kita ko, interesų konfliktų ir korupcijos, tyrimo ir (arba) nagrinėjimo išmanymas ir (arba) vadovavimo šiose srityse patirtis;

| — | skundų ar teismams teikiamų ieškinių nagrinėjimo patirtis. |
| --- | --- |

—

skundų ar teismams teikiamų ieškinių nagrinėjimo patirtis.

3.2.   Asmeniniai kriterijai

| — | pakankamos bendrosios žinios apie ES institucijas, politikos sritis, teisinę sistemą ir darbo metodus; |
| --- | --- |

—

pakankamos bendrosios žinios apie ES institucijas, politikos sritis, teisinę sistemą ir darbo metodus;

| — | labai geras OLAF veiklos išmanymas; |
| --- | --- |

—

labai geras OLAF veiklos išmanymas;

| — | galimybė skirti pakankamai laiko išnagrinėti skundus per nustatytus terminus; |
| --- | --- |

—

galimybė skirti pakankamai laiko išnagrinėti skundus per nustatytus terminus;

| — | tvirti nepriklausomumo, nešališkumo, etikos principų ir sąžiningumo įrodymai; |
| --- | --- |

—

tvirti nepriklausomumo, nešališkumo, etikos principų ir sąžiningumo įrodymai;

| — | kritinis ir strateginis mąstymas, puikūs problemų sprendimo įgūdžiai; |
| --- | --- |

—

kritinis ir strateginis mąstymas, puikūs problemų sprendimo įgūdžiai;

| — | labai geri bendravimo, be kita ko, tarpasmeninio, įgūdžiai; |
| --- | --- |

—

labai geri bendravimo, be kita ko, tarpasmeninio, įgūdžiai;

| — | tvirto įsipareigojimo palaikyti pozityvią darbo aplinką ir gerus darbo santykius OLAF viduje ir su išorės partneriais įrodymai. |
| --- | --- |

—

tvirto įsipareigojimo palaikyti pozityvią darbo aplinką ir gerus darbo santykius OLAF viduje ir su išorės partneriais įrodymai.

4.   PARAIŠKŲ TEIKIMAS

Suinteresuotieji asmenys susidomėjimą dalyvauti atrankoje turėtų pareikšti naudodamiesi programa cvOnline (4).

Prieš teikdamas paraišką turėtumėte atidžiai pasitikrinti, ar atitinkate visus 2 punkte išvardytus tinkamumo reikalavimus. Jeigu netenkinamas bent vienas iš tinkamumo reikalavimų, kandidatas automatiškai pašalinamas iš atrankos procedūros.

Kad užsiregistruotumėte, turite turėti veikiantį e. pašto adresą – jis bus naudojamas jūsų registracijai patvirtinti, be to, juo bus su jumis susisiekiama įvairiais procedūros etapais. Todėl jeigu jūsų e. pašto adresas pasikeis, būtina apie tai pranešti Europos Komisijai.

Kad užbaigtumėte registraciją, į sistemą reikia įkelti PDF formato gyvenimo aprašymą ir internetu pateikti motyvacinį laišką (ne daugiau kaip 8 000 spaudos ženklų). Gyvenimo aprašymas ir motyvacinis laiškas gali būti teikiami bet kuria iš oficialiųjų Europos Sąjungos kalbų.

Kandidatai kviečiami nurodyti visas ES kalbas, kurias moka, ir atitinkamą mokėjimo lygį pagal Bendrą Europos kalbų mokėjimo orientacinę sistemą (5).

Baigęs registraciją internete, e. paštu gausite patvirtinimą, kad jūsų paraiška užregistruota. Jei e. paštu negavote patvirtinimo, paraiška nebuvo užregistruota.

Atkreipkite dėmesį, kad paraiškos nagrinėjimo eigos negalite stebėti internetu. Apie jūsų paraiškos statusą jums tiesiogiai praneš Europos Komisija.

Jei norite daugiau informacijos ir (arba) jei kiltų techninių nesklandumų, siųskite e. laišką šiuo adresu: HR-MANAGEMENT-ONLINE@ec.europa.eu.

Dėl praktinių priežasčių ir kad dėl kandidatų ir institucijų interesų atrankos procedūra būtų užbaigta kuo greičiau, atrankos procedūra vyks anglų kalba (6).

Galutinis terminas

Galutinis registracijos terminas – 2021 m. rugsėjo 9 d. 12 val. Briuselio laiku; vėliau registracija internetu negalima.

Jūs pats atsakingas už tai, kad registracijos internetu forma būtų užpildyta laiku. Primygtinai rekomenduojame nesiregistruoti paskutinėmis registracijai skirto laiko dienomis, nes dėl didelės interneto apkrovos arba dėl interneto ryšio sutrikimų registracija internetu gali nutrūkti neužbaigta, o tada reikia kartoti visą procedūrą. Pasibaigus registracijai skirtam laikui, nebegalėsite įvesti jokių duomenų. Registracijos formos, kurias vėluojama nusiųsti, nepriimamos.

5.   ATRANKOS TVARKA

Europos Komisija sudarys atrankos komisiją visoms gautoms paraiškoms įvertinti.

Remdamasi reikalavimus atitinkančių pareiškėjų paraiškomis, komisija įvertins ir palygins visų šių pareiškėjų kvalifikaciją, patirtį ir motyvaciją. Komisija pateiks nuomonę ir bent trijų kandidatų, turinčių tinkamą kvalifikaciją procesinių garantijų kontrolieriaus pareigoms eiti, sąrašą.

Europos Komisija patvirtins tinkamos kvalifikacijos kandidatų sąrašą ir pasikonsultuos su Europos Parlamentu ir Taryba.

Europos Komisija paskirs procesinių garantijų kontrolierių.

6.   LYGIOS GALIMYBĖS

Europos Sąjungos institucijos ir kitos įstaigos laikosi lygių galimybių politikos ir priima paraiškas, nedarydamos išimčių dėl lyties, rasės, odos spalvos, etninės ar socialinės kilmės, genetinių savybių, kalbos, religijos, politinių ar kitų įsitikinimų, priklausymo tautinei mažumai, turto, gimimo, negalios, amžiaus ar lytinės orientacijos.

7.   NEPRIKLAUSOMUMAS IR INTERESŲ DEKLARAVIMAS

Prieš pradėdamas eiti savo pareigas kontrolierius turi patvirtinti, kad tarnaudamas viešajam interesui veiks nepriklausomai ir kad neturi jokių interesų, kurie galėtų kelti abejonių dėl jo nepriklausomumo.

Prieš pradėdamas eiti pareigas, jis privalės pateikti:

| — | deklaraciją, kad tarnaudamas viešajam interesui įsipareigoja veikti nepriklausomai, |
| --- | --- |

—

deklaraciją, kad tarnaudamas viešajam interesui įsipareigoja veikti nepriklausomai,

| — | deklaraciją, kurioje nurodoma visa kita vykdoma veikla, |
| --- | --- |

—

deklaraciją, kurioje nurodoma visa kita vykdoma veikla,

| — | deklaraciją dėl visų interesų, kurie galėtų kelti abejonių dėl jo nepriklausomumo, |
| --- | --- |

—

deklaraciją dėl visų interesų, kurie galėtų kelti abejonių dėl jo nepriklausomumo,

| — | teistumo (neteistumo) pažymą. |
| --- | --- |

—

teistumo (neteistumo) pažymą.

Teikdami paraišką kandidatai patvirtina, kad yra pasirengę pateikti šias deklaracijas.

8.   ĮDARBINIMO SĄLYGOS

Kontrolierius bus pagal sutartį paskiriamas į Kitų Europos Sąjungos tarnautojų įdarbinimo sąlygų 5 straipsnyje apibrėžto specialiojo patarėjo pareigas. Sutartis dėl specialiojo patarėjo pareigų bus pratęsiama visu kadencijos laikotarpiu. Kontrolieriui už dirbtas dienas bus atlyginama pagal dienos darbo užmokestį, remiantis AD 14 lygio pirmos pakopos baziniu darbo užmokesčiu (7) (8). Tačiau senatvės pensiją gaunantys buvę ES pareigūnai atlyginimo negaus; jie turės teisę tik į kelionės ir apgyvendinimo išlaidų kompensavimą.

Vadovaujantis galiojančiomis Komisijos nuostatomis dėl darbuotojų, kontrolieriaus patirtas kelionių ir apgyvendinimo išlaidas Komisija atlygina ir dienpinigius kitoms išlaidoms padengti skiria gavusi prašymą ir patvirtinamuosius dokumentus.

9.   PROFESINĖ PASLAPTIS

Be leidimo kontrolierius negali atskleisti jokios informacijos, gautos atliekant savo pareigas, išskyrus atvejus, kai tokia informacija jau yra paviešinta ar visuomenei sudaryta galimybė su ja susipažinti. Kontrolierius šios prievolės toliau laikosi pasibaigus kadencijai.

Kontrolierius be Komisijos leidimo jokiuose teismo procesuose jokiu pretekstu neatskleidžia informacijos, kurią sužinojo eidamas pareigas. Leidimą atsisakoma suteikti tik kai tai būtina siekiant apsaugoti Sąjungos interesus ir toks atsisakymas neturėtų turėti baudžiamųjų padarinių eksperto atžvilgiu. Kontrolierius turi toliau laikytis šios prievolės pasibaigus jo kadencijai. (Ši dalis netaikoma kontrolieriui ar buvusiam kontrolieriui, Europos Sąjungos Teisingumo Teismui arba institucijos drausmės komisijai teikiančiam įrodymus klausimu, susijusiu su Europos Sąjungos tarnautoju ar buvusiu tarnautoju).

10.   ASMENS DUOMENŲ APSAUGA

Komisija užtikrins, kad kandidatų asmens duomenys būtų tvarkomi laikantis Europos Parlamento ir Tarybos reglamento (ES) 2018/1725 (9). Tai visų pirma taikoma tokių duomenų konfidencialumui ir saugumui.

---

(1)  2020 m. gruodžio 23 d. Europos Parlamento ir Tarybos reglamentas (ES, Euratomas) 2020/2223, kuriuo iš dalies keičiamas Reglamentas (ES, Euratomas) Nr. 883/2013, kiek tai susiję su bendradarbiavimu su Europos prokuratūra ir Europos kovos su sukčiavimu tarnybos tyrimų veiksmingumu (OL L 437, 2020 12 28, p. 49).

(2)  https://europa.eu/supervisory-committee-olaf/.

(3)  2013 m. rugsėjo 11 d. Europos Parlamento ir Tarybos reglamentas (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (OL L 248, 2013 9 18, p. 1).

(4)  https://ec.europa.eu/dgs/human-resources/seniormanagementvacancies/CV_Encadext/index.cfm?fuseaction=premierAcces

(5)  https://www.coe.int/en/web/common-european-framework-reference-languages/table-1-cefr-3.3-common-reference-levels-global-scale

(6)  Atrankos komisija užtikrins, kad gimtakalbiams nebūtų teikiamas nepagrįstas pranašumas.

(7)  Vidutinis darbo dienų skaičius per mėnesį – 22 dienos.

(8)  Su Europos Sąjungos pareigūnų ir kitų tarnautojų atlyginimų ir pensijų ir jiems taikomų korekcinių koeficientų atnaujinimu 2020 m. galima susipažinti adresu

https://eur-lex.europa.eu/legal-content/LT/TXT/HTML/?uri=CELEX:52020XC1211%2801%29&from=LT.

(9)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).

---